पणजीः जेजुईट प्रिस्ट आनी मिशनरी फादर रुफिनो कुतिन्हो हे मंगळारा पर्वरीच्या झेवियर रेसिडन्सींत संवसाराक अंतरले. येता त्या 4 सप्टेंबराक ते पिरायेची 90 वर्सा पुराय करपाचे आशिल्ले. तांणी गोंय, पाटना आनी नेपाळच्या लोकांची धर्मीक सेवा केली. सुमार 64 वर्सा तें जेजुईट रिलिजिशय आशिल्ले.
 फादर रुफिनो हांचो जल्म 4 सप्टेंबर 1932 दिसा तेन्नाच्या बर्मांतल्या मोवलमेन आनी सध्याच्या म्यानमार हांगा जालो. एक विशीश्ट ध्येय बाळगून तांणी 3 जुलय 1958 दिसा सोसायटी ऑफ जिजसांत प्रवेश केलो. ते व्हायस प्रॉव्हिन्स ऑप पाटना आशिल्ले. 30 जुलय 2008 दिसा तांणी सोसायटी ऑफ जिजस हे आपले धर्मीक जिणेचो भांगरा उत्सव मनयल्लो.
 तांणी जेजुईट प्रिस्ट म्हणून जयपुरांत सेंट झेवियर स्कूलांत मिनिस्टर आनी भांडारी म्हणून काम केल्लें. दिल्ली, नेपाळ, गोदावरी आनी गोंयांत काम केल्लें. 1 जून 2019 सावन ते पर्वरी झेवियर रेसिडन्सींत रावताले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 